Cynoglossum officinale

десно|мини|Цветови и лисја на ''Cynoglossum officinale''***Cynoglossum officinale*** — зелјесто растение од семејството Boraginaceae.

## Опис
Може да биде едногодишно или двегодишно. Листовите се сивкасти и меко влакнести, ланцетни до издолжени. Темноцрвени или темно виолетови цветови цветаат помеѓу мај и септември.

Стеблото е вертикално, разгрането, со прилегнати или полустрчести влакна. Базалните листови се собрани во розета. Цветовите се собрани во почетокот на главичести соцветија, кои при формирање на плодот се издолжуваат.

## Распространетост и живеалиште
Се среќава во поголемиот дел од Европа, а исто така и во Северна Америка, каде што е случајно внесен, вклучително и во Британска Колумбија, каде што е означен како штетен плевел според Законот за контрола на плевелите на Британска Колумбија. Живее на влажни места, песочни дини, пустелии и жива ограда.

Во Македонија го има покрај патишта, огради, по меѓи на нивите, на шумски чистини, на надморска височина до 1800 метри.

Познат е за Скопје, Водно, Јакупица, Кадина Река, Скопска Црна Гора, Жеденска Клисура, Рашче, Куманово, Свети Николе, Шар Планина, Маврово, Бистра, Папрадиште, Кичево, Демир Хисар, Слепче, Крушево, Прилеп, Галичица, Пелистер, Алшар, Струмица, и други места.

## Екологија
*Cynoglossum officinale* може да биде опрашуван од пчели, а може и да се самоопрашува.

## Билкарство
Во 1725 година, зборот „кучешки заб“ бил претставен во семејниот речник, *Dictionaire oeconomique*, како дел од лек за лудило. Во таа книга, лудилото се сметало за „немир, не само на разбирањето, туку и на разумот и меморијата, што произлегува од настинка, која суши сè што ќе сретне, а е влажно во мозокот“. 

Во 1830-тите, во Франција *Cynoglossum officinale* бил познат како диуретик за секојдневна употреба кај воспалителни заболувања, особено на уринарните органи. За да се подготви како диуретик, листовите од растението се пасирале, а потоа се вареле во вода за да се извлечат масла, испарливи органски соединенија и други хемиски супстанции. Смесата можела да се заслади со сладок корен. Потоа се вршел декокт, по што билниот чај се пиел по една шолја. До крајот на 1830-ти години, лекарите во Англија го користеле растението како антиафродизијак за борба против проблеми со либидо.

Билкарите го користат растението за хемороиди, белодробни заболувања, постојана кашлица, ќелавост, рани и чиреви, но ефикасноста на сите овие употреби не е поткрепена со никакви научни докази.

## Како плевел
Во 1891 година, американската држава Мичиген го идентификувала ова растение, како еден од најлошите плевели во државата.

## Токсичност
*Cynoglossum officinale* содржи туморогени пиролизидински алкалоиди. Отровен е за кравите и е особено опасен за сопствениците на пасишта.

## Наводи

## Надворешни врски
* Профил на видот ''Cynoglossum officinale'', Национален информативен центар за инвазивни видови, Национална земјоделска библиотека на САД. (Наведува општи информации и ресурси за *Cynoglossum officinale*)

Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Флора на Европа
Категорија:Лековити растенија
Категорија:Флора на Македонија
Категорија:Флора на Америка